S-326/2022

I Mál þetta, sem dómtekið var í dag, er höfðað af lögreglustjóranum á Suðurnesjum með ákæru útgefinni 8. febrúar 2022 á hendur A-x-x S-x-x, kt. 000000- 0000, [...].

Ákærða er gefið að sök brot gegn lögum um útlendinga með því að hafa fimmtudaginn 17. júní 2021, í Flugstöð Leifs Eiríkssonar haft í fórum sínum samtals 3 stk. grunnfölsuð litháensk ökuskírteini þegar tollverðir höfðu afskipti af ákærða við komuna til Íslands með flugi nr. W62597 frá Riga, Lettlandi, nánar tiltekið: ökuskírteini nr. [...] ánafnað V-x-x C-x-x, fd. 26.12.1974, gildistími frá 25.09.2014 til 25.09.2024, ökuskírteini nr. 01132637 ánafnað K-x-x U-x-x, fd. 24.07.1981, gildistími frá 20.12.2018 til 20.12.2028 og ökuskírteini nr. 01362489 ánafnað E-x-x R-x-x, fd. 02.02.1988, gildistími frá 29.11.2017 til 29.11.2027, en ökuskírteinin fundust í veski í tösku sem ákærði hafði meðferðis við komuna til Íslands.

Telst þessi háttsemi ákærðu varða h. - lið 2. mgr. 116. gr. laga um útlendinga nr. 80/2016.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að haldlögð ökuskírteini: ökuskírteini nr. [...] ánafnað V-x-x C-x-x, fd. 26.12.1974, gildistími frá 25.09.2014 til 25.09.2024, ökuskírteini nr. [...]ánafnað K-x-x U-x-x, fd. 24.07.1981, gildistími frá 20.12.2018 til 20.12.2028 og ökuskírteini nr. [...] ánafnað E-x-x R-x-x, fd. 02.02.1988, gildistími frá 29.11.2017 til 29.11.2027 verð gerð upptæk með dómi skv. heimild í 69. gr. a. almennra hegningarlaga nr. 19/1940.

II

Fyrirkall ásamt ákæru var birt á lögheimili ákærða 7. mars sl. Samkvæmt fyrirkallinu yrði málið þingfest í dag og þá var það jafnframt skýrlega tekið fram að ef ákærði myndi ekki sækja þing yrði fjarvist hans metin til jafns við það að hann viðurkenndi að hafa framið það brot sem hann er ákærður fyrir og dómur yrði lagður á málið að honum fjarstöddum.

Ákærði sótti ekki þing við þingfestingu málsins og boðaði ekki forföll. Verður því lagður dómur á málið samkvæmt heimild í a. – lið 1. mgr. 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins.

Með vísan til framanritaðs og rannsóknargagna málsins telst sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða. Ákærði hefur þannig gerst brotlegur gegn h. - lið 2. mgr. 116. gr. laga um útlendinga nr. 80/2016 og unnið sér til refsingar samkvæmt því.

Samkvæmt sakavottorði ákærða gekkst hann undir sektargreiðslu hjá Tollgæslu Íslands í október 2017 fyrir tollalagabrot sem hefur ekki áhrif á ákvörðun refsingar í þessu máli. Með hliðsjón af því og atvikum málsins þykir refsing ákærað hæfilega ákveðin 450.000 króna sekt í ríkissjóð en greiðist sektin ekki innan fjögurra vikna frá birtingu dóms þessa að telja skal ákærði sæta fangelsi í 26 daga.

Ákærði sæti upptöku til ríkissjóðs á þremur ökuskírteinum: nr. [...] ánafnað V-x-x C-x-x, fd. 26.12.1974, gildistími frá 25.09.2014 til 25.09.2024, ökuskírteini nr. [...]ánafnað K-x-x U-x-x, fd. 24.07.1981, gildistími frá 20.12.2018 til 20.12.2028 og ökuskírteini nr. [...] ánafnað E-x-x R-x-x, fd. 02.02.1988, gildistími frá 29.11.2017 til 29.11.2027, sbr. 69. gr. a. almennra hegningarlaga nr. 19/1940.

Engan sakarkostnað leiddi af málinu.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, A-x-x S-x-x, greiði 450.000 króna sekt í ríkissjóð innan fjögurra vikna frá birtingu dóms þessa að telja en sæti ella fangelsi í 26 daga.

Ákærði sæti upptöku til ríkissjóðs á þremur ökuskírteinum: nr. [...] ánafnað V-x-x C-x-x, fd. 26.12.1974, gildistími frá 25.09.2014 til 25.09.2024, ökuskírteini nr. [...] ánafnað K-x-x U-x-x, fd. 24.07.1981, gildistími frá 20.12.2018 til 20.12.2028 og ökuskírteini nr. [...] ánafnað E-x-x R-x-x, fd. 02.02.1988, gildistími frá 29.11.2017 til 29.11.2027

I-kk-nf T-kk-nf